CELEX: 32021D1196
Language: ro
Date: 2021-07-19 00:00:00
Title: Decizia de punere în aplicare (UE) 2021/1196 a Comisiei din 19 iulie 2021 de modificare a Deciziei de punere în aplicare (UE) 2020/167 în ceea ce privește standardele armonizate pentru anumite echipamente radio privind dispozitivele de radioreperaj terestru și de explorare a pereților, echipamentele de identificare a frecvenței radio, echipamentele radio pentru sistemele feroviare Euroloop, dispozitivele în rețea cu rază scurtă de acțiune, aplicațiile industriale fără fir și radiocomunicațiile în bandă largă pentru nave și instalații off-shore

20.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 258/53
               
            
         DECIZIA DE PUNERE ÎN APLICARE (UE) 2021/1196 A COMISIEI
         din 19 iulie 2021
         de modificare a Deciziei de punere în aplicare (UE) 2020/167 în ceea ce privește standardele armonizate pentru anumite echipamente radio privind dispozitivele de radioreperaj terestru și de explorare a pereților, echipamentele de identificare a frecvenței radio, echipamentele radio pentru sistemele feroviare Euroloop, dispozitivele în rețea cu rază scurtă de acțiune, aplicațiile industriale fără fir și radiocomunicațiile în bandă largă pentru nave și instalații off-shore
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 16 din Directiva 2014/53/UE a Parlamentului European și a Consiliului (2), echipamentele radio care sunt în conformitate cu standardele armonizate sau cu părți ale acestora ale căror referințe au fost publicate în Jurnalul Oficial al Uniunii Europene sunt considerate a fi în conformitate cu cerințele esențiale prevăzute la articolul 3 din respectiva directivă, vizate de standardele respective sau de părțile lor.
                  
               
                     (2)
                  
                  
                     Prin Decizia de punere în aplicare C(2015) 5376 (3), Comisia a înaintat Comitetului European de Standardizare în Electrotehnică (CENELEC) și Institutului European de Standardizare în Telecomunicații (ETSI) o solicitare de elaborare și revizuire a standardelor armonizate pentru echipamentele radio (denumită în continuare „solicitarea”), în sprijinul Directivei 2014/53/UE.
                  
               
                     (3)
                  
                  
                     Pe baza solicitării, ETSI a elaborat standardul armonizat EN 303 258 V1.1.1 pentru aplicații industriale fără fir.
                  
               
                     (4)
                  
                  
                     Pe baza solicitării, ETSI a revizuit standardele armonizate EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 și EN 303 276 V1.1.1, ale căror referințe sunt publicate în seria C a Jurnalului Oficial al Uniunii Europene (4). Acest lucru a dus la adoptarea, respectiv, a standardelor armonizate EN 302 066 V2.2.1 pentru dispozitivele de radioreperaj terestru și de explorare a pereților, EN 302 208 V3.3.1 pentru echipamentele de identificare a frecvenței radio, EN 302 609 V2.2.1 pentru echipamentele radio pentru sistemele feroviare Euroloop, EN 303 204 V3.1.1 pentru dispozitivele în rețea cu rază scurtă de acțiune și EN 303 276 V1.2.1 pentru radiocomunicațiile în bandă largă pentru nave și instalații off-shore.
                  
               
                     (5)
                  
                  
                     Comisia, împreună cu ETSI, a evaluat dacă standardele respective sunt în conformitate cu solicitarea.
                  
               
                     (6)
                  
                  
                     Standardele armonizate EN 303 204 V3.1.1 și EN 303 276 V1.2.1 satisfac cerințele esențiale pe care le urmăresc și care sunt stabilite în Directiva 2014/53/UE. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (7)
                  
                  
                     Standardul armonizat EN 302 066 V2.2.1, din ultima teză a celui de-al nouălea paragraf al clauzei 6.2.5 și al celui de al zecelea și al unsprezecelea paragraf al clauzei 6.2.5 din acesta, permite o interpretare subiectivă și o definiție a specificațiilor prevăzute în standardul armonizat respectiv. Prin urmare, trimiterea la respectivul standard armonizat trebuie publicată în Jurnalul Oficial al Uniunii Europene cu restricții.
                  
               
                     (8)
                  
                  
                     Recomandarea 74-01 a Conferinței europene a administrațiilor de poștă și telecomunicații privind emisiile nedorite în domeniul radiațiilor neesențiale [Recomandarea 74-01(2019) a ERC] stabilește cerințe pentru utilizarea eficientă a spectrului de frecvențe radio. Tabelul 6 din Recomandarea 74-01 (2019) a ERC prevede că protecția ar trebui să fie până la limita benzii de frecvențe de 694 MHz. Tabelul 2 din standardul armonizat EN 302 208 V3.3.1 nu este aliniat la Recomandarea 74-01 a ERC, întrucât limita indicată în tabelul respectiv este diferită de limita indicată în Recomandarea 74-01(2019) a ERC. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricții.
                  
               
                     (9)
                  
                  
                     Standardul armonizat EN 302 609 V2.2.1 conține, în tabelul 3, incoerențe în ceea ce privește domeniile de frecvență pentru receptorul de măsurare. Prin urmare, referința respectivului standard armonizat trebuie publicată în Jurnalul Oficial al Uniunii Europene cu restricții.
                  
               
                     (10)
                  
                  
                     Clauzele 4.2.8.2, 4.2.9.3 și 4.2.10.3 din standardul armonizat EN 303 258 V1.1.1 nu pun la dispoziție metode de încercare pentru demonstrarea conformității cu specificațiile prevăzute în clauzele respective. Prin urmare, trimiterea la respectivul standard armonizat trebuie publicată în Jurnalul Oficial al Uniunii Europene cu restricții.
                  
               
                     (11)
                  
                  
                     Anexa I la Decizia de punere în aplicare (UE) 2020/167 a Comisiei (5) enumeră referințele standardelor armonizate care conferă o prezumție de conformitate cu Directiva 2014/53/UE, în timp ce anexa II la respectiva decizie de punere în aplicare enumeră referințele standardelor armonizate care conferă o prezumție de conformitate cu Directiva 2014/53/UE, cu restricții. Pentru a se asigura că referințele standardelor armonizate elaborate în sprijinul Directivei 2014/53/UE sunt enumerate într-un singur act, referințele standardelor EN 303 204 V3.1.1 și EN 303 276 V1.2.1trebuie incluse în anexa I la Decizia de punere în aplicare (UE) 2020/167, iar referințele standardelor EN 302 066 V2.2.1, EN 302 208 V3.3.1, EN 302 609 V2.2.1 și EN 303 258 V1.1.1 trebuie incluse în anexa II la respectiva decizie de punere în aplicare.
                  
               
                     (12)
                  
                  
                     Prin urmare, este necesar să se retragă din seria C a Jurnalului Oficial al Uniunii Europene (6) referințele standardelor armonizate EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 și EN 303 276 V1.1.1, având în vedere că acestea au fost revizuite. Anexa III la Decizia de punere în aplicare (UE) 2020/167 conține referințele standardelor armonizate elaborate în sprijinul Directivei 2014/53/UE care sunt retrase din seria C a Jurnalului Oficial al Uniunii Europene. Prin urmare, este oportun să se introducă referințele respective în anexa menționată.
                  
               
                     (13)
                  
                  
                     În scopul de a acorda producătorilor suficient timp pentru a se pregăti în vederea aplicării standardelor armonizate EN 302 066 V2.2.1, EN 302 208 V3.3.1, EN 302 609 V2.2.1, EN 303 204 V3.1.1 și EN 303 276 V1.2.1, este necesar să se amâne retragerea referințelor standardelor armonizate EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 și EN 303 276 V1.1.1.
                  
               
                     (14)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare în regim de urgență,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2020/167 se modifică după cum urmează:
            
                        1.
                     
                     
                        Anexa I se modifică în conformitate cu anexa I la prezenta decizie.
                     
                  
                        2.
                     
                     
                        Anexa II se modifică în conformitate cu anexa II la prezenta decizie.
                     
                  
                        3.
                     
                     
                        Anexa III se modifică în conformitate cu anexa III la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 19 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).
         
            (3)  Decizia de punere în aplicare C(2015) 5376 a Comisiei din 4 august 2015 privind o solicitare de standardizare înaintată Comitetului European de Standardizare în Electrotehnică și Institutului European de Standardizare în Telecomunicații în ceea ce privește echipamentele radio, în sprijinul Directivei 2014/53/UE a Parlamentului European și a Consiliului.
         
            (4)  JO C 326, 14.9.2018, p. 114.
         
            (5)  Decizia de punere în aplicare (UE) 2020/167 a Comisiei din 5 februarie 2020 privind standardele armonizate pentru echipamentele radio elaborate în sprijinul Directivei 2014/53/UE a Parlamentului European și a Consiliului (JO L 34, 6.2.2020, p. 46).
         
            (6)  JO C 326, 14.9.2018, p. 114.
      
      
         
            ANEXA I
            În anexa I la Decizia de punere în aplicare (UE) 2020/167 se adaugă următoarele rânduri:
            
               
                           Nr.
                        
                        
                           Referința standardului
                        
                     
                           „10.
                        
                        
                           EN 303 204 V3.1.1
                           Dispozitive fixe cu rază scurtă de acțiune (SRD) în rețele de date; echipamente radio destinate utilizării în domeniul de frecvență de la 870 MHz până la 876 MHz cu o putere de emisie de maximum 500 mW e.r.p. (putere radiantă echivalată); standard armonizat pentru acces la spectrul radio
                        
                     
                           11.
                        
                        
                           EN 303 276 V1.2.1
                           Legătură radio de bandă largă maritimă care operează în benzile de frecvențe de la 5 852  MHz până la 5 872  MHz și/sau de la 5 880  MHz până la 5 900  MHz pentru navele și instalațiile off-shore implicate în activități coordonate; standard armonizat pentru acces la spectrul radio”
                        
                     
         
      
      
         
            ANEXA II
            În anexa II la Decizia de punere în aplicare (UE) 2020/167 se adaugă următoarele rânduri:
            
               
                           Nr.
                        
                        
                           Referința standardului
                        
                     
                           „10.
                        
                        
                           EN 302 066 V2.2.1
                           Dispozitive pentru distanță mică (SRD); dispozitive pentru radare de explorare a solului și pentru radare de explorare a pereților (GPR/WPR); standard armonizat pentru acces la spectrul radio
                           Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE dacă se aplică oricare dintre următoarele:
                           
                                       —
                                    
                                    
                                       la cel de-al nouălea paragraf al clauzei 6.2.5 din standardul respectiv, fraza „Pentru măsurarea emisiilor, o combinație de bicone și matrice de antene dipole periodice logaritmice (denumite în continuare «antene periodice logaritmice») ar putea fi utilizată, de asemenea, pentru a acoperi întreaga bandă de 30 MHz până la 1 000  MHz”;
                                    
                                 
                                       —
                                    
                                    
                                       al zecelea paragraf al clauzei 6.2.5 din standardul respectiv;
                                    
                                 
                                       —
                                    
                                    
                                       al unsprezecelea paragraf al clauzei 6.2.5 din standardul respectiv.
                                    
                                 
                     
                           11.
                        
                        
                           EN 302 208 V3.3.1
                           Echipamente de identificare cu ajutorul câmpului de radiofrecvență care funcționează în banda de la 865 MHz până la 868 MHz cu niveluri de putere până la 2 W și în banda de la 915 MHz până la 921 MHz cu niveluri de putere până la 4 W; standard armonizat pentru acces la spectrul radio
                           Notă: În scopul prezumției de conformitate cu cerința esențială prevăzută la articolul 3 alineatul (2) din Directiva 2014/53/UE, în tabelul 2 din prezentul standard armonizat, limita de „692 mhz” se înlocuiește cu următorul text: „694 MHz.”.
                        
                     
                           12.
                        
                        
                           EN 302 609 V2.2.1
                           Dispozitive pentru distanță mică (SRD); echipamente radio pentru sisteme de comunicații Euroloop; standard armonizat pentru acces la spectrul radio
                           
                              Notă: În scopul prezumției de conformitate cu cerința esențială prevăzută la articolul 3 alineatul (2) din Directiva 2014/53/UE:
                           
                                       —
                                    
                                    
                                       la cel de-al doilea rând din tabelul 3 din acest standard armonizat, limita de „29 090  MHz se citește „27 090  MHz”;
                                    
                                 
                                       —
                                    
                                    
                                       la cel de-al treilea rând din tabelul 3 din acest standard armonizat, limita de „29 100  MHz” se citește „27 100  MHz”.
                                    
                                 
                     
                           13.
                        
                        
                           EN 303 258 V1.1.1
                           Aplicații industriale fără fir (WIA); Echipamente destinate utilizării în banda de frecvențe de la 5 725  MHz până la 5 875  MHz cu un nivel de putere până la 400 mW; Standard armonizat pentru acces la spectrul radio
                           
                              Notă: Conformitatea cu acest standard armonizat nu conferă o prezumție de conformitate cu cerința esențială prevăzută la articolul 3 alineatul (2) din Directiva 2014/53/UE, dacă nu se aplică metodele de testare corespunzătoare pentru a demonstra conformitatea cu clauzele 4.2.8.2, 4.2.9.3 și 4.2.10.3 din respectivul standard armonizat””
                        
                     
         
      
      
         
            ANEXA III
            În anexa III la Decizia de punere în aplicare (UE) 2020/167 se adaugă următoarele rânduri:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „17.
                        
                        
                           EN 302 066-2 V1.2.1
                           Compatibilitate electromagnetică și probleme ale spectrului radio (ERM); aplicații pentru radare de explorare a solului și pentru radare de explorare a pereților (GPR/WPR); Partea 2: EN armonizat acoperind cerințele esențiale prevăzute la articolul 3.2 din Directiva R&TTE
                        
                        
                           20 ianuarie 2023
                        
                     
                           18.
                        
                        
                           EN 302 208 V3.1.1
                           Echipamente de identificare cu ajutorul câmpului de radiofrecvență care funcționează în banda de la 865 MHz până la 868 MHz cu niveluri de putere până la 2 W și în banda de la 915 MHz până la 921 MHz cu niveluri de putere până la 4 W; standard armonizat acoperind cerințele esențiale ale articolului 3.2 al Directivei 2014/53/UE
                        
                        
                           20 ianuarie 2023
                        
                     
                           19.
                        
                        
                           EN 302 609 V2.1.1
                           Dispozitive pentru distanță mică (SRD); echipamente radio pentru sisteme de comunicații Euroloop; standard armonizat pentru acces la spectrul radio
                        
                        
                           20 ianuarie 2023
                        
                     
                           20.
                        
                        
                           EN 303 204 V2.1.2
                           Dispozitive în rețea cu rază mică de acțiune (SRD); Echipamente radio destinate utilizării în domeniul de frecvență de la 870 MHz până la 876 MHz cu o putere de emisie de maximum 500 mW; standard armonizat acoperind cerințele esențiale de la articolul 3.2 al Directivei 2014/53/UE
                        
                        
                           20 ianuarie 2023
                        
                     
                           21.
                        
                        
                           EN 303 276 V1.1.1
                           Legătură radio de bandă largă maritimă care operează în benzile de frecvențe de la 5 852  MHz până la 5 872  MHz și/sau de la 5 880  MHz până la 5 900  MHz pentru navele și instalațiile off-shore implicate în activități coordonate; standard armonizat acoperind cerințele esențiale de la articolul 3.2 al Directivei 2014/53/UE
                        
                        
                           20 ianuarie 2023”